 KOMENTE TË PËRGJITHSHME
MBI RAPORTIN E MONITORIMIT TË 
MINISTRISË SË FINANCAVE DHE EKONOMISË 
PËR VITIN 2023

I. Vlerësim i përgjithshëm i qëllimeve dhe objektivave të politikës 
Misioni i Ministrisë së Financave dhe Ekonomisë është arritja e stabilitetit ekonomik nëpërmjet drejtimit me eficiencë, efektivitet dhe transparencë të financave publike. Ministria e Financave dhe Ekonomisë e ushtron veprimtarinë nëpërmjet këtyre fushave të përgjegjësisë shtetërore: Politikës makroekonomike dhe fiskale; Administrimit të të ardhurave; Administrimit të buxhetit të shtetit; Menaxhimit të borxhit publik; Administrimit financiar; Menaxhimit financiar dhe kontrollit; Menaxhimit të asistencës financiare të Bashkimit Evropian dhe menaxhimit të fondeve të Bashkimit Evropian; Inspektimit financiar publik; Bashkërendimit të përgjithshëm të auditimit të brendshëm.

Ministria e Financave dhe Ekonomisë  për vitin 2023, administron dhe menaxhon fondet publike sipas trembëdhjetë programeve të miratuara, e konkretisht:

1. Planifikimi, menaxhimi dhe administrimi.
2. Menaxhimi i Shpenzimeve Publike
3. Ekzekutimi i Pagesave të Ndryshme
4. Menaxhimi i të Ardhurave Tatimore
5. Menaxhimi i të Ardhurave Doganore
6. Lufta kundër Transaksioneve Financiare Jo-Ligjore
7. Mbështetje për Zhvillim Ekonomik
8. Mbështetje për Mbikq. e Tregut, Infrast. e Cilës. dhe Pron. Industr.
9. Sigurimi Shoqëror
10. Tregu i Punës
11. Inspektimi në Punë
12. Arsimi i  Mesëm Profesional
13. Strehimi


II. Karakteristika kryesore të performancës së shpenzimeve
Sipas të dhënave të Sistemit Financiar Informatik të Qeverisë dhe AFMIS, deri në fund të vitit 2023 për MFE paraqitet si më poshtë, në lekë: 




	NR
	Emërtimi
	Plani me ndryshime 2023
	Fakt 12M 2023
	Përqindja e realizimit

	1
	Shpenzime personeli
	7,307,270,131
	7,049,970,922
	96

	 
	Shpenzime paga
	6,223,567,807
	6,051,199,821
	97

	 
	Sigurime shoqerore
	1,083,702,324
	998,771,101
	92

	2
	Shpenzime të tjera korente
	50,195,508,602
	48,749,921,835
	97

	3
	Shpenzime kapitale
	2,510,427,181
	1,464,480,957.02
	58

	 
	Financim i brendshëm
	1,452,427,181
	1,093,582,351.21
	75

	 
	Financim i huaj
	1,058,000,000
	370,898,605.81
	35

	TOTALI
	60,013,205,914
	57,264,373,714
	95



Nga të dhënat e mësipërme financiare, vërejmë që realizimi për vitin 2023, për shpenzimet korente të Ministrisë së Financave dhe Ekonomisë, është rreth 97 përqind ndërsa vërejmë që, për shpenzimet kapitale sipas të dhënave të AFMIS dhe raportimeve të bëra nga vetë ministria, është 58 përqind, e fondeve të vëna në dispozicion. Më konkretisht shpenzimet e financimit të brendshëm janë 75 % dhe 35% është realizimi i fondeve për projektet me financim të huaj. Mirëmbajtja e sistemit të thesarit dhe blerje licenca Oracle dhe Zgjerimi i SIFQ tek njësitë e Qeverisjes së Përgjithshme ishte një procedurë që deri në fund të vitit nuk u realizua si praktikë, kanë rezultuar fonde të papërdorura. 
Të ardhurat jashtë limitit: Nga të dhënat e Sistemit Informatik Financiar të Qeverisë dhe AFMIS për vitin 2023 për këtë ministri janë realizuar të ardhura jashtë limitit në masën 2,744,827 mijë lekë.
Vlera e shpenzimeve nga të ardhurat jashtë limiti evidentohet të jetë 2.7 milionë lekë  per vitin 2023 nga 2.5 milionë lekë që ka qenë realizimi i vitit paraardhës (2022). 
Plani me ndryshime i buxhetit dhe realizimi i shpenzimeve faktike të buxhetit, sipas çdo programi, paraqitet në tabelat më poshtë, në lekë:
	Kodi i Programit
	Programi
	Shpenzimet totale

	
	
	Plani
	Fakt 12M 2023
	Përqindja  e realizimit

	01110
	Planifikimi, Menaxhimi dhe Administrimi
	1,222,650,000
	1,058,285,984
	87

	01120
	Menaxhimi i Shpenzimeve Publike
	422,868,074
	377,159,006.42
	89

	01130
	Ekzekutimi i Pagesave të Ndryshme
	983,898,243
	354,686,485
	36

	01140
	Menaxhimi i të Ardhurave Tatimore
	2,929,017,000
	2,675,423,771
	91

	01150
	Menaxhimi i të Ardhurave Doganore
	4,096,113,000
	3,826,545,994
	93

	01160
	Lufta Kundër Transaksioneve Financiare Jo-Ligjore
	134,768,809
	113,721,043
	84

	04130
	Mbështetje për Zhvillim Ekonomik
	244,469,929
	194,957,081
	80

	04160
	Mbështetje për Mbikëqyrjen e Tregut, Infrastruktura e Cilësise dhe Pronësia Industriale
	366,613,299
	342,489,657
	93

	04170
	Inspektimi në Punë
	203,583,184
	200,949,339
	99

	06190
	Strehimi
	1,640,000,000
	1,493,720,401

	91

	09240
	Arsimi i Mesëm Profesional
	3,301,258,565
	2,689,601,791
	83

	10220
	Sigurimi Shoqëror
	41,453,277,000
	41,447,216,064
	100

	10550
	Tregu i Punës
	3,014,688,811
	2,489,617,098
	83

	Totali
	60,013,205,914
	57,264,373,714
	95



Në total, realizimi për periudhën e 12 mujorit të vitit 2023, për Ministrinë e Financave dhe Ekonomisë, është 95 përqind dhe kontribut për këtë nivel mesatarisht të mirë ka dhënë programi që ka peshën më të lartë të fondeve sikurse janë “Sigurimet Shoqërore”.
Të dhënat sipas strukturës së peshës specifike që secili program zë në buxhetin total të MFE, referuar planit vjetor fillestar, planit me ndryshime dhe realizimit faktik për 12 mujorin e viti 2023, paraqiten si më poshtë:
	Kodi i Programit
	Programi
	Struktura

	
	
	Plani fillestar
	Plani me ndryshime
	Fakt 12M 2023

	01110
	Planifikimi, Menaxhimi dhe Administrimi
	2
	2
	2

	01120
	Menaxhimi i Shpenzimeve Publike
	1
	1
	1

	01130
	Ekzekutimi i Pagesave të Ndryshme
	1
	2
	1

	01140
	Menaxhimi i të Ardhurave Tatimore
	5
	5
	5

	01150
	Menaxhimi i të Ardhurave Doganore
	6
	7
	7

	01160
	Lufta Kundër Transaksioneve Financiare Jo-Ligjore
	0
	0
	0

	04130
	Mbështetje për Zhvillim Ekonomik
	1
	0
	0

	04160
	Mbështetje për Mbikëqyrjen e Tregut, Infrastruktura e Cilësise dhe Pronësia Industriale
	1
	1
	1

	04170
	Inspektimi në Punë
	0
	0
	0

	06190
	Strehimi
	4
	3
	3

	09240
	Arsimi i Mesëm Profesional
	5
	6
	5

	10220
	Sigurimi Shoqëror
	70
	69
	72

	10550
	Tregu i Punës
	
	5
	4

	Totali
	100
	100
	100
	100



Sikurse evidentohet edhe në tabelën e mësipërme, 72 % e fondeve të realizuar nga MFE janë në programin “Sigurime shoqërore”, e ndjekur më pas nga programi “Menaxhimi i të Ardhurave Doganore” me 7 % dhe me nga 5% secila programet “Menaxhimi i të Ardhurave Tatimore” dhe “Arsimi i Mesëm Profesional”.
III. Informacion mbi volumin dhe madhësinë e ndryshimit të buxhetit
Për vitin 2023 plani fillestar, plani me ndryshime dhe diferencat për secilin program buxhetor të administruar nga ministria e Financave dhe Ekonomisë (në lekë), shfaqen në tabelën më poshtë:



	Programi
	Buxheti Fillestar
	Buxheti i Rishikuar
	Diferencat

	Planifikimi, Menaxhimi dhe Administrimi
	1,492,000,000
	1,222,650,000
	-269,350,000

	Menaxhimi i Shpenzimeve Publike
	419,630,000
	422,868,074
	3,238,074

	Ekzekutimi i Pagesave të Ndryshme
	797,830,000
	983,898,243
	186,068,243

	Menaxhimi i të Ardhurave Tatimore
	3,078,677,000
	2,929,017,000
	-149,660,000

	Menaxhimi i të Ardhurave Doganore
	4,201,920,000
	4,096,113,000
	-105,807,000

	Lufta Kundër Transaksioneve Financiare Jo-Ligjore
	162,690,000
	134,768,809
	-27,921,191

	Mbështetje për Zhvillim Ekonomik
	582,500,000
	244,469,929
	-338,030,071

	Mbështetje për Mbikëqyrjen e Tregut, Infrastruktura e Cilësise dhe Pronësia Industriale
	378,000,000
	366,613,299
	-11,386,701

	Inspektimi në Punë
	192,670,000
	203,583,184
	10,913,184

	Strehimi
	2,490,000,000
	1,640,000,000
	-850,000,000

	Arsimi i Mesëm Profesional
	3,394,159,000
	3,301,258,565
	-92,900,435

	Sigurimi Shoqëror
	46,368,350,000
	41,453,277,000
	-4,915,073,000

	Tregu i Punës
	2,434,006,000
	3,014,688,811
	580,682,811

	Totali
	65,992,432,000
	60,013,205,914
	-5,979,226,086



Ndryshimet e planit të buxhetit përgjatë vitit 2023, duke u nisur nga buxheti fillestar sipas ligjit nr. Nr. 84/2022, “Për buxhetin e vitit 2023”, ka ardhur si pasojë e fondeve të akorduara si fonde shtesë nga Fondi i veçantë, pagesa për shpërblime pas ndërprerjes së funksionit për funksionarët përfitues, ndryshimeve buxhetore në zbatim të VKM-së nr.187, datë 31.03.2023, “Për shpërblimin e pensionistëve, për vitin 2023”, VKM nr. 456, datë 26.7.2023 “Për rishpërndarje fondesh ndërmjet programeve buxhetore të Ministrisë së Financave dhe Ekonomisë, në buxhetin e miratuar për vitin 2023”, VKM nr. 293, datë 17.5.2023 “Për rishpërndarje fondesh në buxhetin e miratuar për vitin 2023, ndërmjet Ministrisë së Financave dhe Ekonomisë dhe Ministrisë së Turizmit dhe Mjedisit”, VKM nr. 114, datë 1.3.2023 “Për përdorimin e fondit të kontingjencës për kompensimin financiar të rritjes së kontributeve të sigurimeve shoqërore dhe shëndetësore, për çdo të punësuar më pagë minimale, për shkak të rritjes së kësaj page në shkallë vendi”; VKM nr. 445, datë 26.7.2023 “Për ekzekutimin e vendimit të gjykatës evropiane për të drejtat e njeriut, datë 13.12.2022, për çështjen “Sevdari kundër Shqipërisë” (për kërkesën nr. 40662/19), VKM nr. 325, datë 31.5.2023 “Për miratimin e strukturës së pagave, niveleve të pagave dhe shtesave të tjera mbi pagë të Zëvendësministrit, Funksionarëve të Kabineteve, Perfektit, Nënperfektit, Nëpunësve Civilë dhe Nëpunësve në disa institucione të administratës publike”, të VKM nr. 326, datë 31.5.2023 “Për pagat e punonjësve mbështetës dhe punonjësve të tjerëtë specialiteteve të ndryshme në disa institucione të administratës publike”, zbatimin e VKM Nr.470 datë 26.7.2023 “Për përdorimin e Fondit të kontigjencës për kompensimin financiar të rritjes së kontributeve sigurimeve shoqërore dhe shëndetsore për cdo të punësuar në pagë minimale shkallë vendi”, zbatimit të VKM nr.795 datë 28.12.2023 “Për shpërblimin e punonjësve të qeverisjes qendrore në procesin e shqyrtimit analitik të acquis (screening), në kuadër të procesit të negociatave me Bashkimin Evropian”, si edhe zbatimi i VKM nr. 834 datë 28.12.2023 “Për një ndryshim në Vendimin nr. 929, datë 17.11.2010, të Këshillit Në zbatim të Aktit Normativ nr.5 datë 18.10.2024 dhe nr.6, datë 14.12.2023 “Për disa ndryshime në ligjin nr. 84/2022, “Për buxhetin e vitit 2023”, të ndryshuar të Ministrave, “Për krijimin dhe përdorimin e fondit të veçantë”, të ndryshuar, dhe për shtesë fondi në buxhetin e vitit 2023, miratuar për disa institucione”.

IV. Performanca dhe statusi i produkteve të disa programeve kryesore.

1.Programi  “ Planifikimi, Menaxhimi dhe Administrimi ” (Programi 01110)

Objektivi i këtij programi është: Mirëmenaxhimi i financave publike përmes hartimit të politikave në fushën e financave dhe ekonomisë, si dhe rritja dhe zhvillimi i kapaciteteve planifikuese dhe menaxhuese, nëpërmjet programeve trajnuese dhe zhvilluese në respektim edhe të parimit të barazisë gjinore.

Shpenzimet korrente të fokusuar në këto produkte:
· “Akte ligjore dhe nënligjore të miratuara” rezultojnë 200 nga drejtoritë përkatëse, sipas fushës, të dërguara për miratim në Këshillin e Ministrave. Fushat më kryesore me aktet ligjore e nënligjore të miratuar janë: ato të politikave fiskale, të buxhetit, të strehimit dhe ndihmës sociale, të arsimit të mesëm profesional etj. 
· Produkti 2. Trainime të kryera nga QTATD, është realizuar rreth 918 orë/trajnimi nga 1188 orë/trajnimi të planit të rishikuar;
· Produkti 3. Kontrata te monitoruara nga CFCU, qëllimi i monitoromit të së cilave është sigurimi i një manaxhimi administrativ efektiv, financiar dhe teknik te projekteve te miratuara sipas marreveshjeve financiare me Komisionin Evropian, Bankën Botërore dhe Donatorë të tjerë. Për vitin 2023, u planifikuan fillimisht të monitoroheshin 42 kontrata dhe janë monitoruar 37;

Për shpenzimet kapitale rezulton që “Rikonstruksion ambientesh për arkivat CFCU” është realizuar në masën 96% dhe ka mbetur vlera prej 363 mijë lekë, diferencë e cila është planifikuar për pagesë në vitin 2024. 

Programi  “ Menaxhimi i Shpenzimeve Publike” (Programi 01120)

Objektivi kryesor i këtij programi është: "Planifikimi më i mirë i shpenzimeve dhe një administrim i mirë i të ardhurave, duke reflektuar një rritje ekonomike të shpejtë dhe të qëndrueshme. Përmirësimi i cilësisë së Dokumentit të Programit Buxhetor Afatmesëm, si dhe të procesit të përgatitjes së këtij dokumenti gjatë fazës Strategjike dhe Teknike të tij."	
Për arritjen e këtij objektivi, për vitin 2023, u realizuan produktet:
· Akte ligjore dhe nënligjore aktet e punuara nga drejtoritë përkatëse, sipas fushës, të dërguara për miratim në Këshillin e Ministrave. Fushat më kryesore me aktet ligjore e nënligjore të miratuar janë: ato të politikave fiskale, të buxhetit, të strehimit dhe ndihmës sociale, të arsimit të mesëm profesional etj. Për këtë produkt janë alokuar rreth 46.85 milionë lekë dhe janë realizuar 11 akte me një kosto faktike prej 32.5 milionë lekë.
· Raporte të Konsoliduara Financiare dhe Fiskale/Raporte financiare dhe fiskale përfshin publikimin e raporte të ndryshme vjetore dhe periodike të MFE-së. Për këtë produkt janë alokuar rreth 284.7milion lekë dhe u realizuan 12 raporte me një kosto faktike prej 271.9milionë lekë.
· Dokumenti i Programit Buxhetor Afatmesem. Për këtë produkt janë alokuar rreth 46 milion lekë dhe është realizuar dokumenti i fazës së parë u hartuan 2 dokumente me kosto faktike 39.5 milionë lekë;
· Dokumenti i Projektligjit Vjetor të Buxhetit. Për këtë produkt janë alokuar rreth 45.2 milion lekë dhe është finalizuar në  fund të vitit me një kosto faktike prej 33.1milionë lekë.

Programi  “ Ekzekutimi  i  Pagesave  të  Ndryshme” (Programi 01130)

Objektivi i këtij programi është: Ekzekutimi i pagesave të ndryshme sipas natyrës së tyre: për kuotat e antarësimeve në organizatat ndërkombëtare, për rritjen e kapitalit në institucionet financiare ndërkombëtare, shpërblime të menjehershme të funksionareve të lartë në rastet e largimit nga detyra, etj. 	 

Për arritjen e këtij objektivi, për vitin 2023, janë realizuar produktet me të dhënat si më poshtë:
· Shpërblime sipas funksionit; për këtë produkt, janë shpërblyer disa ish funksionarë që kryenin funksione kushtetuese dhe të punonjësve të shtetit, vlera e transferuar ka qenë 13.2 milionë lekë.
· Vendime Gjyqesore të Ekzekutuara. Janë likujduar 19 vendime, Vendime Gjyqësore, Vendime Gjyqësore të Ekzekutuara për burgim të padrejtë janë ekzekutuar 44 vendime për burgim të padrejtë me një vlerë  rreth 146.5 milion lekë.
· Shërbime konsulence janë realizuar 7 konsulenca për promovimin dhe tërheqjen e Investimeve Strategjike në Republikën e Shqipërisë dhe çështje të Arbitrazhit, me një kosto faktike prej 171.4 milion lekë.
· “Pagesa për kuota ndërkombëtare” janë paguar 5 kuota për anëtarësim në organizatat ndërkombëtare si ILO, OECD, CEFTA, OBT me kosto faktike 19.2 milionë lekë.
· Si edhe projketi i “Bridge Financing” për periudhën 12-mujore 2023, është realizuar në vlerën prej 17.5 milion lekë.


Programi  “ Menaxhimi i të Ardhurave Tatimore” (Programi 01140)

Objektivi i këtij programi është: Progresi organizativ i Administratës Tatimore dhe zhvillimi i kapaciteteve njerëzore, aplikimi i metodave dhe sistemeve të reja, modernizimi, ofrimi i shërbimeve cilësore dhe reduktimi i barrës administrative në pagesën e detyrimeve tatimore dhe kontributeve të sigurimeve shoqërore si rrjedhojë e rritjes së ndërgjegjësimit publik duke ndihmuar në zhvillimin e kulturës për përmbushje vullnetare më të lartë. Implementimi efikas i legjislacionit tatimor dhe sigurimeve shoqërore, hetimi i rasteve të mashtrimit tatimor, zbatimi i strategjisë së përmbushjes së menaxhimit të riskut, përmirësimi i mëtejshëm i kontrollit tatimor dhe gjurmimi i mashtrimeve tatimore, mbledhja efikase dhe efektive e borxhit.
Për arritjen e këtij objektivi, në fund të vitit 2023, janë realizuar produktet me të dhënat si vijon:
· Tatimpagues të asistuar janë 151 400 tatimpagues dhe ky produkt është realizuar me rreth 2.23 miliard lekë nga rreth 2,4 miliard lekë të planifikuar.
· Vendime gjyqësore të ekzekutuara, janë 110 të tilla nga 180 të planifikuara me vlerë 276.8 milionë lekë.
Në investimet e këtij programi jepet një informacion vetëm për realizimin në vlerë të projekteve. Nga të dhënat e anekseve vërejmë se janë kryer ndërtime dhe rikonstruksione ambientesh me një kosto faktike prej 56 milionë lekë për 6 godina; Pagesë kontributi vjetor Fiscalis 2020 me vlere 2.8 milionë lekë; vërehet se për projektin 18AV815 - Blerje pajisje elektronike dhe kompjuterike ka një mospërputhje midis sasisë së planifikuar për tu blere (prej 400copë) me sasinë e raportuar si e blerë për vitin 2023 (1 copë) me një kosto faktike realizimi prej 53.2 milionë lekë e cila duhet të sqarohet /saktesohet vlera faktike e raportuar në AFMIS tek rubrika Output monitorin data.

Programi  “ Menaxhimi i të Ardhurave Doganore” (Programi 01150)

Objektivi i programit është krijimi i lehtësirave për operatorët ekonomikë nëpërmjet lehtësimit dhe përshpejtimit të proçedurave doganore.
Për arritjen e këtij objektivi, për vitin 2023, janë realizuar produktet me të dhënat si më poshtë:
· Deklarata doganore të procesuara në masën 667,977deklarata, me një kosto faktike prej 1.89 miliard lekë.
· Vendime Gjyqësore të Ekzekutuara, likuiduar 38 vendime gjyqësore me një kosto faktike prej 114.7 milion lekë nga 100 milionë të planifikuara në buxhetin fillestar.
Lidhur me garantimin e sigurisë dhe mbrojtjes kombëtarë nga: kontrabanda, trafiqet paligjshme, mallrat e ndaluara e falsifikuara, evazioni fiskal etj.
· Inspektime doganore të kryera. U kryen rreth 3,872inspektime nga 3,900 inspektime të planifikuara me kosto faktike prej 164.9 milionë lekë;
· Hetime doganore të kryera. U kryen nga strukturat e antikontrabandës  dhe antitrafikut rreth 1,704 hetime nga 1,650  të planifikuara me një kosto faktike prej 8.9 milionë lekë;
· Shërbim skanimi. Produkt i realizuar në vlerën rreth 1.54 rreth milion lekë. Shërbimi i skanimit është efektiv në 5 pika doganore.

Për projektet e investimeve u realizua Rikonstruksioni dhe zgjerimi i Terminalit per krijimin e kushteve optimale per udhetaret e Pikes se Kalimit Kufitar Kakavije me një kosto faktike prej 2.2 milionë lekë; Rikonstruksion ambjentesh ne Degen e Doganes Elbasan me kosto 1.9 milionë lekë; mbështetje për projekte IPA në vlerë 46.7 milionë lekë; gjithashtu janë blerë pajisje dhe kompjutera per Degët Doganor.

Programi  “ Lufta Kundër Transaksioneve Financiare Jo-Ligjore” (Programi 01160)

Objektivi është fokusur në: Përmirësimin e kuadrit ligjor në fushën e parandalimit të pastrimit të parave dhe financimit të terrorizmit; Monitorimin e përputhshmërisë ligjore të subjekteve raportuese të ligjit dhe rritja e numrit të subjekteve të trajnuara; Përpunimin eficent i informacionit financiar të marrë nëpërmjet Raporteve të Transaksioneve të Vlerave dhe Raporteve të Aktiviteteve të Dyshimta me qëllim zhvillimin e kompletimin e dosjeve që lidhen me procesimin e aktiviteteve financiare kriminale;  Zhvillimin dhe përmirësimin e bashkëpunimit ndërinstitucional kombëtar e ndërkombëtar si dhe përgatitja e koordinimi i punës për bashkëpunimin me organizmat ndërkombëtare;  Përmirësimin e legjislacionit në lidhje me administrimin e pasurive të sekuestruara dhe konfiskuara; Mirëadministrimin e pasurive të sekuestruara dhe të konfiskuara; Përfundimin e procesit të administrimit të pasurive të konfiskuara me vendim të formës së prerë.

Për arritjen e këtyre objektivivave, për vitin 2023,  janë  realizuar produktet me të dhënat si më poshtë:
· Produkti RTV & RAD të analizuara. Për këtë përiudhë janë realizuar 2014 analiza  RTV& RAD, nga 1600 të planifikuara në vlerën rreth 102.6  milion lekë.
· Produkti Inspektime. Janë kryer 73 inspektime me një kosto faktike prej  6.92 milionë lekë nga 108 të planifikuara per vitin 2023.
Lidhur me shpenzimet kapitale në këtë programë janë realizuar Blerje Pajisje Kompjuterike me kosto 4.1 milionë lekë për të cilën raportohet sipas të dhënave se sasia faktike e tyre është 1. Te sqarohet nëse ka mbatur pa përditësuar raporti në AFMIS output monitorin data pasi kosto për njësi është tepër e lartë dhe pakuptim. Projektet e tjera të investimit janë pa realizim faktik.


V. Komente dhe rekomandime 
· Konstatojmë se raporti i monitorimit është paraqitur në kohë në protokollin e MFE në përputhje me afatet e përcaktuara në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”. Ky raport, në i shoqëruar me analizë narrative të realizim të fondeve dhe të produkteve.  
· Raporti i monitorimit, për 12 mujorin e vitit 2023 është i pa plotë për të gjitha programet e administruara nga MFE. Konkretisht mungojnë të dhënat për programet Mbështetje për Zhvillim Ekonomik, Mbështetje për Mbikëqyrjen e Tregut, Infrastruktura e Cilësise dhe Pronësia Industriale, Inspektimi në Punë, Strehimi, Arsimi i Mesëm Profesional, Sigurimi Shoqëror dhe  Tregu i Punës.
· Gjithashtu konstatojmë se në zbatim të kreut V “Monitorimi” të Udhëzimit plotësues nr. 2, datë19.01.2023 “Për zbatimin e Buxhetit të vitit 2023”, lidhur me përdorimin e informacionit të siguruar nga sistemi AFMIS vihet re se:
· Vlerat e sasive faktike të produkteve për vitin 2023 nuk është plotësuar për 4 programet në modulin BPPM, raporti nr. 16. 
Konkretisht për programin Mbështetje për Mbikëqyrjen e Tregut, Infrastruktura e Cilësise dhe Pronësia Industriale, Inspektimi në Punë, Sigurimi Shoqëror dhe  Tregu i Punës.
Ndërsa në programin Ekzekutimi i Pagesave të Ndryshme nuk është vendosur nr. i përfituesve për pagesën pas ndërprerjes së funksionit të fundit.
Gjithashtu të dhena të cilat kërkojnë sqarim/saktesim sasitë faktike për Blerje paisjeve elektronike dhe kompjuterike. Kjo pasi për programin e tatimeve në të cilin ishte planifikuar blerja e 400 pajisje elektronike dhe kompjuterike me një kosto prej 53.2 milionë lekë rezultons se është realizuar blerja vetëm për 1 të tillë me po kaq fonde.
· Pjesë e raportit nuk janë bërë edhe të dhëna për buxhetimin me bazë gjinore, ecuria e realizimit të qëllimeve dhe objektivave të politikës që trajtojnë çështjen e barazisë gjinore nëpërmjet treguesve të performancës.
· [bookmark: _GoBack]Mungojnë shpjegime të hollësishme për devijimet e kostove nga plani fillestar apo nga vitet paraardhëse (për ato raste që kanë ndryshime të konsiderueshme në vlerësimet e kostove për njësi për produktet).
· Mungon paraqitja e informacionit lidhur me numrin e punonjësve buxhetore të miratuar në Ligjin e Buxhetit vjetor si edhe ai i ndryshuar, me numri faktik të  punonjesve me shpjegimet përkatëse mbi devijimin e numrit faktik nga ai i planifikuar. 

Raporti i monitorimit për vitin 2023 nuk është publikuar në faqen zyrtare të Ministrisë së Financave dhe Ekonomisë.

